आप नेता संग वेडिंग रूमर्स के बीच हुईं स्पॉट, कैमरे के सामने करने लगीं ब्लश
Bollywood Actress Parineeti Chopra Spotted With AAP Leader Raghav Chadha. परणीति चोपड़ा इन दिनों आप नेता राघव चड्ढा संग अपनी शादी को लेकर सुर्खियों में बनी हुई हैं
परणीति चोपड़ा इन दिनों आप नेता राघव चड्ढा संग अपनी शादी को लेकर सुर्खियों में बनी हुई हैं। हाल ही में दोनों को एक बार फिर बांद्रा स्थित एक रेस्टोरेंट के बाहर स्पॉट किया गया, जिसका एक वीडियो सामने आया है। दोनों डिनर डेट पर पहुंचे थे, इस दौरान परिणीति- राघव कैजुअल लुक में नजर आए।
ब्लश करती दिखीं परिणीति
वीडियो में परिणीति ब्लैक आउटफिट में दिखाई दीं। वहीं राघव ब्लू शर्ट- और ब्लैक पैंट में नजर आए। रेस्टोरेंट के बाहर निकलते ही पैपराजी ने उनसे शादी को लेकर सवाल भी किया। हालांकि दोनों ने इस पर कोई जवाब नहीं दिया। वीडियो में परिणीति शरमाती हुई दिखाई दे रही हैं।
परिणीति ने फ्लॉन्ट की रिंग 
सोशल मीडिया पर सामने आए इस वीडियो में परिणीति रिंग फ्लॉन्ट करती हुई दिखाई दे रही हैं। रिपोर्ट्स की माने तो ये भी कहा जा रहा है कि दोनों का रोका हो चुका है, वहीं कपल जल्द ही शादी करेंगे।
परिणीति के साथ मैच देखने पहुंचे थे राघव
हालही में परिणीति चोपड़ा और राघव चड्ढा आईपीएल 2023 का मैच देखने के लिए मोहाली स्टेडियम पहुंचे थे। इससे जुड़ा एक वीडियो भी सोशल मीडिया पर सामने आया था, जिसमें दोनों एक साथ मैच देखते नजर आए। इस दौरान दोनों के बीच काफी अच्छी बॉन्डिंग देखने की मिली थी।
परिणीति को देखते ही वहां पर मौजूद फैंस 'परिणीति भाभी' चिल्लाने लगे थे। हालांकि अभी तक राघव या परिणीति में से किसी ने भी अपनी सगाई को लेकर पुष्टि नहीं की है।
अक्टूबर में ले सकते हैं सात फेरे
इंडिया टुडे की रिपोर्ट्स के मुताबिक एक सूत्र ने बताया है कि उनका रोका हो चुका है, वहीं शादी अक्टूबर में होगी। सोर्स ने मीडिया से कहा- ‘परिणीति और राघव का परिवार के सदस्यों के बीच रोका हो गया है। और इस साल अक्टूबर के अंत तक शादी करने की संभावना है। परिणीति और राघव किसी भी हड़बड़ी में नहीं हैं और उन दोनों अभी अपने-अपने काम में बिजी हैं।’
